text: [{"text_idx": "#000000", "text": "NSI\u0301 sp\u00e6ldi i\u0301 gja\u0301rkv\u00f8ldi\u00f0 Europa League fo\u0301tbo\u0301lt a\u0301 ovara v\u00f8lli i\u0301 Gundadali. Mo\u0301tst\u00f8\u00f0uli\u00f0i\u00f0 var Gefle IF, sum sp\u00e6lir i\u0301 bestu svensku deildini."}, {"text_idx": "#000001", "text": "Vo\u0301nirnar til dystin vo\u0301ru go\u0301\u00f0ar. Allir sp\u00e6larar vo\u0301ru t\u00f8kir, og byrjunar uppstillingin var tann sama sum hon hevur veri\u00f0 flestu dystirnar hja\u0301 okkum i\u0301 a\u0301r. Kl\u00e6mint og Christian H\u00f8gni i\u0301 a\u0301lopinum, Jann Ingi og Ju\u0301stinus mitt a\u0301 mi\u00f0juni og Jann Martin og He\u00f0in u\u0301ti i\u0301 si\u0301\u00f0unum. I\u0301 verjuni Jo\u0301nhard, Jo\u0301han, Jens, Einar og Gango i\u0301 ma\u0301linum."}, {"text_idx": "#000002", "text": "Fyrsta korteri av dystinum sp\u00e6ldu okkara menn sera v\u00e6l, og vo\u0301ru faktiskt ta\u00f0 betra li\u00f0i\u00f0. Hettar gav okkum eisini fleiri go\u0301\u00f0ar m\u00f8guleikar at fa\u0301a ma\u0301l."}, {"text_idx": "#000003", "text": "I\u0301 fimta minutti fa\u0301a vit fri\u0301spark naka\u00f0 uttanfyri brotsteigin i\u0301 vinstru si\u0301\u00f0u. Einar tekur fri\u0301sparki\u00f0 og rakar He\u00f0in, sum f\u00e6r lagt bo\u0301ltin fyri f\u00f8turnar a\u0301 Christiani H\u00f8gna, sum smekkar til, men skoti\u00f0 ver\u00f0ur blokera i\u0301 si\u0301\u00f0stu l\u00f8tu."}, {"text_idx": "#000004", "text": "L\u00f8tu seinni fara okkara menn i\u0301 a\u0301lop, Ju\u0301stinus, Jann Martin og Jo\u0301nhard sp\u00e6la v\u00e6l i\u0301millum si\u0301n frameftir i\u0301 h\u00f8gru si\u0301\u00f0u. Ta\u00f0 endar vi\u00f0, at Jo\u0301nhard kemur heilt aftur til baklinjuna og leggur ein go\u0301\u00f0an bo\u0301lt eftir j\u00f8r\u00f0 inn til Christian H\u00f8gna, sum ikki r\u00e6ttuliga f\u00e6r skot a\u0301 bo\u0301ltin, men eitt sera gott a\u0301lop."}, {"text_idx": "#000005", "text": "Ein minutt seinni hevur NSI\u0301 aftur eitt gott a\u0301lop i\u0301 h\u00f8gru si\u0301\u00f0u, sum eisini endar vi\u00f0 at Jo\u0301nhard f\u00e6r lagt innfyri, hesafer\u00f0 ein h\u00f8gan bo\u0301lt, men svenski ma\u0301lma\u00f0urin f\u00e6r tiki\u00f0 bo\u0301ltin ni\u00f0ur beint frammanfyri He\u00f0ini, sum bara kundi sett h\u00f8vdi a\u0301."}, {"text_idx": "#000006", "text": "Eftir teir fyrstu 15 min. kom Gefle meira inn i\u0301 dystin og to\u0301ku spakuliga yvir. Men hettar komst to\u0301 ikki av, at teir endiliga sp\u00e6ldu so v\u00e6l, men heldur ti\u0301 at vit gj\u00f8rdu ov no\u0301gvar feilir, og mistu bo\u0301ltin alt ov l\u00e6tt."}, {"text_idx": "#000007", "text": "N\u00e6stu l\u00f8tuna h\u00f8vdu sviar so nakrar naskar m\u00f8guleikar, sum so i\u0301 33 minutti gav ma\u0301l. Okkara verja sendir ein bo\u0301lt fram eftir og rakar beint i\u0301 ein Gelfe leikara, sum ger skjo\u0301tt av og kontrar. Alexander Gerndt setur fer\u00f0 a\u0301 og rennur ha\u0301lvan v\u00f8llin, einsamallur vi\u00f0 Gango er hann tryggur og setur bo\u0301ltin i\u0301 ma\u0301li\u00f0 til 0-1. Her sakna\u00f0i man, at onkur ste\u00f0ga\u00f0i honum a\u0301\u00f0renn hann kom inn i\u0301 okkara brotsteig."}, {"text_idx": "#000008", "text": "Eftir hetta komu okkara menn meiri vi\u00f0 i\u0301 dystin aftur. I\u0301 43 min. var um reppi\u00f0 at vit fingu ma\u0301l. Eftir eitt sera gott a\u0301lop aftur i\u0301 h\u00f8gru si\u0301\u00f0u fingu vit horna, He\u00f0in ver\u00f0ur settur at skjo\u0301ta. Bo\u0301lturin kemur v\u00e6l innfyri, men ver\u00f0ur skalla\u00f0ur u\u0301tfra\u0301 har i\u00f0 Ju\u0301stinus stendur v\u00e6l fyri og langar til. Bo\u0301lturin brestur uppundir tv\u00f8rtr\u00e6\u00f0i\u00f0 og ni\u00f0ur i\u0301 v\u00f8llin, men linjuverjin metti ikki at bo\u0301lturin var innanfyri strikuna. Hettar li\u0301ktist heilt no\u0301gv st\u00f8\u00f0uni hja\u0301 Onglandi, ta\u0301 i\u00f0 skoti\u00f0 fra\u0301 Frank Lampard ikki heldur gav ma\u0301l, hesafer\u00f0 var linjuverjin to\u0301 v\u00e6l betri plasera\u00f0ur."}, {"text_idx": "#000009", "text": "Um fyrra ha\u0301lvleik er at siga, at okkara menn byrja\u00f0u v\u00e6l og h\u00f8vdu fleiri go\u0301\u00f0 a\u0301lop, serliga i\u0301 h\u00f8gru si\u0301\u00f0u, men eftir 20 min. tekur Gefle yvir. Seinastu 10 min. koma vit to\u0301 vi\u00f0 aftur i\u0301 dystin og eru millimetrar fra\u0301 at javna."}, {"text_idx": "#000010", "text": "Vit byrja seinna ha\u0301lvleik vi\u00f0 einum go\u0301\u00f0um skoti\u00f0 uppa\u0301 ma\u0301l. Jo\u0301nhard leggur ein langan bo\u0301lt fram til Christian H\u00f8gna, sum temur hann v\u00e6l og smekkar til u\u0301r eini 20-25 metrum, men ma\u0301lverjin bjargar v\u00e6l."}, {"text_idx": "#000011", "text": "Annars var seinni ha\u0301lvleikur merktur av at vit royndu at byggja a\u0301lop upp, men ta\u0301 i\u00f0 vit komu fram til si\u0301\u00f0sta tri\u00f0ingin av v\u00f8llinum gj\u00f8rdu vit feilir og mistu bo\u0301ltin sum oftast. Hettar var eisini ta\u00f0 sum f\u00f8rdi til seinna ma\u0301li\u00f0 hja\u0301 Gefle, ta\u0301 i\u00f0 59 min. vo\u0301ru leiktir. Vit h\u00f8vdu flutt alt li\u00f0i\u00f0 upp i\u0301 a\u0301lop og missa bo\u0301ltin heilt frammi, sviar gera si\u0301\u00f0ani skjo\u0301tt av og kontra, sum endar vi\u00f0, at Alexander Gerndt gerst pu\u0301ra einsamallur vi\u00f0 Gango og skorar til 0-2."}, {"text_idx": "#000012", "text": "I\u0301 60 min. fer He\u00f0in u\u0301t og Karoly kemur inn. Li\u00f0i\u00f0 ver\u00f0ur umskipa\u00f0 eitt sindur vi\u00f0 at Kl\u00e6mint fer u\u0301t i\u0301 h\u00f8gru si\u0301\u00f0u og Karoly leikar sum fremsti ma\u00f0ur i\u0301 a\u0301lopinum. Gongdin var to\u0301 tann sama, vit missa bo\u0301ltin ov l\u00e6tt."}, {"text_idx": "#000013", "text": "Men i\u0301 76 min. hava vit to\u0301 ein go\u0301\u00f0an m\u00f8guleika eftir eitt gott NSI\u0301 a\u0301lop sp\u00e6lir Christian H\u00f8gni bo\u0301ltin til Karoly, sum vi\u00f0 einum go\u0301\u00f0um skoti er um at fa\u0301a ma\u0301l."}, {"text_idx": "#000015", "text": "Si\u0301\u00f0stu l\u00f8tuna av dystinum hevur Gefle onkrar m\u00f8guleikar sum kundu givi\u00f0 ma\u0301l um teir vo\u0301ru no\u0301g neyvir, men ti\u0301betur fyri okkum so fingu teir einki ma\u0301l aftrat, og dysturin enda\u00f0i vi\u00f0 st\u00f8\u00f0uni 0-2."}, {"text_idx": "#000016", "text": "Fyri at taka samanum ma\u0301 sigast, at hetta svenska li\u00f0i\u00f0 als ikki var so sterkt. I\u0301 l\u00f8tum sp\u00e6ldu vit fult uppi\u0301mo\u0301ti teimum, men av einari ella a\u00f0rari ors\u00f8k eru vit ikki no\u0301g neyvir og kanska eitt sindur o\u0301tolnir og tapa vit ti\u0301 dystin."}, {"text_idx": "#000017", "text": "Annar vo\u0301ru fleiri leikarar sum sp\u00e6ldu v\u00e6l t.d. Christian H\u00f8gni a\u0301 a\u0301lopinum, Ju\u0301stinus og Jann Ingi arbeiddu v\u00e6l a\u0301 mi\u00f0v\u00f8llinum eins og Jo\u0301nhard sp\u00e6ldi v\u00e6l a\u0301 h\u00f8gra bakkinum."}, {"text_idx": "#000018", "text": "Seinni dysturin ver\u00f0ur leiktur a\u0301 Ra\u030asunda stadion i\u0301 Stockho\u0301lmi n\u00e6sta ho\u0301sdag kl. 19:00."}, {"text_idx": "#000025", "text": "NSI\u0301 leikti seinnapartin 1-1 javnleik mo\u0301ti FC Su\u00f0uroy i\u0301 Va\u0301gi. Christian H\u00f8gni skjeyt okkara ma\u0301l ti\u0301\u00f0liga i\u0301 dystinum, me\u00f0an FCS javna\u00f0i vi\u00f0 beinlei\u00f0is fri\u0301sparki beint undan ha\u0301lvleik. Fitt av vi\u00f0haldsfo\u0301lki var fari\u00f0 su\u00f0ur um fj\u00f8r\u00f0 vi\u00f0 Regina Baltica. Og fleiri okkara kendu ta\u00f0 a\u0301 okkum, at i\u0301 dag fo\u0301r at bragda. Hetta ho\u0301ast FC Su\u00f0uroy..."}, {"text_idx": "#000027", "text": "Bestu li\u00f0ini hja\u0301 NSI\u0301 og Vi\u0301kingi leiktu venjingardyst vi\u00f0 L\u00f8kin i\u0301 gja\u0301rkv\u00f8ldi\u00f0. Ta\u00f0 var ha\u0301lvmyrkt og va\u0301tt, men leikararnir to\u0301ktust at vera v\u00e6l uplagdir og grammir, ho\u0301ast fer\u00f0in mangan var st\u00f8rri enn neyvleikin i\u0301 sp\u00e6linum. Nokkso fitt av a\u0301sko\u00f0arum vo\u0301ru til dystin. Teir, i\u00f0 byrja\u00f0u inni hja\u0301 NSI\u0301, vo\u0301ru: Andras, Einar, Jens, Petur Pauli, Jo\u0301nhard,..."}, {"text_idx": "#000029", "text": "Eftir at hava tapt heima i\u0301mo\u0301ti AB i\u0301 steypakappingini, skulu vit nu\u0301 aftur m\u00f8ta AB sunnudagin kl 18.00 a\u0301 Argjum. Vit eru u\u0301ti av steypakappingini fyri i\u0301 a\u0301r, so ta\u00f0 er fari. Nu\u0301 mugu vit samla tankarnar um Betri deildina! Ta\u00f0 er nu\u0301 vit skulu STANDA SAMAN. Hettar er ein innilig a\u0301heitan a\u0301 \u00f8ll i\u0301..."}, {"text_idx": "#000032", "text": "I\u0301 samband vi\u00f0 sto\u0301ra stevnudystin mo\u0301ti HB leygardagin er \u00e6tlanin at fa\u0301a vi\u00f0haldsfo\u0301lkini so gul sum tilber. Hetta fyri at vi\u0301sa okkara leikarum stu\u00f0ul, og fyri at takka teimum fyri go\u0301\u00f0u upplivingarnar, teir hava givi\u00f0 okkum higartil i\u0301 a\u0301r. Fyri at eggja okkum \u00f8llum at lata okkum i\u0301 gult leygardagin ver\u00f0a tvey a\u0301t\u00f8k gj\u00f8rd. \u2013200..."}, {"text_idx": "#000034", "text": "No\u0301gvir leikarar hava givi\u00f0 avbo\u00f0 til dystin mo\u0301ti Estlandi. Ty\u0301sdagin var ta\u00f0 Su\u0301ni Olsen, og i\u0301 dag hava tri\u0301ggir leikarar afturat bo\u00f0a\u00f0 fra\u0301, at teir ikki kunnu koma vi\u00f0. Atli Danielsen, H\u00f8gni Zachariasen og Vagnur M. Mortensen hava av ymiskum ors\u00f8kum allir veri\u00f0 noyddir at geva avbo\u00f0. Brian Kerr, landsli\u00f0svenjari, hevur ti\u0301 u\u0301ttiki\u00f0 Hendrik Rubeksen..."}]